Ο **Γιάννης (Ιωάννης) Μανδρέκας** (γεν. Πειραιάς, 22 Ιανουαρίου 1953) είναι έλληνας πρώην μεσοαμυντικός ποδοσφαιριστής και μέχρι πρόσφατα προπονητής.

Αποτελεί ένας εκ των κορυφαίων σε συμμετοχές ποδοσφαιριστής της Β' Εθνικής κατηγορίας, έχοντας καταγράψει συνολικά 480, από τις οποίες οι 421 συμμετοχές είναι με τη φανέλα της της Προοδευτικής, αποτελώντας τον πρώτο σε συμμετοχές παίκτη στην ιστορία του συλλόγου.

Καριέρα
-------

### Ως ποδοσφαιριστής

Ξεκίνησε το ποδόσφαιρο από τα τμήματα υποδομών της Προοδευτικής και το 1971, σε ηλικία 18 ετών, προωθήθηκε στην ανδρική ομάδα. Με τη φανέλα των "βυσσινί" ανδρώθηκε και συνδέθηκε, καθώς αγωνίστηκε μέχρι και το 1985 στη Β' Εθνική, επί πολλά έτη ως αρχηγός και έπαιξε σε οποιαδήποτε θέση είχε ανάγκη η ομάδα, ακόμα και σε αυτή του τερματοφύλακα.

Το καλοκαίρι του 1985 μεταγράφηκε στον Ιωνικό, με τη φανέλα του οποίου αγωνίστηκε δυόμησι χρόνια στη Β΄ Εθνική μέχρι και τον Δεκέμβριο του 1987, όποτε και αποδεσμεύτηκε. Ακολούθως μεταγράφηκε στον Α.Ο. Ζέας, όπου αγωνίστηκε το υπόλοιπο της σεζόν 1987-88 και βοήθησε να κατακτήσει το πρωτάθλημα Πειραιά (2ου ομίλου) και την άνοδο στην Δ' Εθνική. Με τη λήξη της περιόδου ανανέωσε το συμβόλαιό του και τερμάτισε την καριέρα του το 1989 αγωνιζόμενος στην Δ' Εθνική. 

### Μετά το ποδόσφαιρο

Έπειτα την απόσυρσή του από την ενεργό δράση ως ποδοσφαιριστής, ασχολήθηκε με την προπονητική. Αρχικά επέστρεψε στην Προοδευτική και την περίοδο 1989-90 εργάστηκε ως βοηθός του προπονητή της ομάδας Γιάννη Κυράστα. Ανανέωσε τη συνεργασία του υπό αυτό το πόστο και την επόμενη περίοδο, όντας βοηθός του προπονητή Αντώνη Τζανετουλάκου και έπειτα την παραίτησή του τον Σεπτέμβριο του 1990 στην αρχή της σεζόν, τον αντικατέστησε ο Γιάννης Μανδρέκας, ξεκινώντας έτσι ουσιαστικά, την επίσημη καριέρα του ως προπονητής. Παρέμεινε προπονητής της ομάδας μέχρι και τα τέλη του Ιανουαρίου του 1991, όποτε και υπέβαλλε την παραίτησή του.

Στη συνέχεια ανέλαβε τον Α.Ο. Περιστερίου, ενώ τα επόμενα χρόνια διετέλεσε προπονητής σε αρκετές ομάδες του Πειραιά, μεταξύ των οποίων οι Α.Ο. Μοσχάτου, Αμφιάλη, Χαλκηδόνα, Ατρόμητος Πειραιώς, Ερμής Κορυδαλλού, Α.Ε. Περάματος, Περαμαϊκός, Οδηγήτρια, Α.Ο. Καστέλλας, Δίας Κορυδαλλού κ.α. Επίσης υπήρξε προπονητής στην ομάδα νέων της Προοδευτικής.

Παραπομπές
----------

1. ↑  «"Εκεί, εκεί, στη Β' Εθνική!", ΝΙΚΟΣ ΔΗΜ. ΝΙΚΟΛΑΪΔΗΣ». Αρχειοθετήθηκε από το πρωτότυπο στις 15 Ιουλίου 2011. Ανακτήθηκε στις 15 Ιουλίου 2011.
2. ↑  Αφιέρωμα στην Προοδευτική, εφ. Αθλητική Ηχώ, 17/9/1991, σελ.7
3. ↑  «ΠΟΥ ΕΙΝΑΙ ΤΩΡΑ ΠΟΔΟΣΦΑΙΡΙΣΤΕΣ, balleto.gr». Αρχειοθετήθηκε από το πρωτότυπο στις 17 Αυγούστου 2016. Ανακτήθηκε στις 20 Δεκεμβρίου 2016.
4. ↑  "Ο Μανδρέκας της Προοδευτικής από χθες ανήκει στον Ιωνικό", εφ. Αθλητική Ηχώ, 2/8/1985, σελ. 6
5. ↑  *"Εν τω μεταξύ η Διοίκηση του Ιωνικού, αποδέσμευσε τον τερματοφύλακα Μακρυωνίτη, που είχε διακόψει από πολύ καιρό κάθε επαφή με τον σύλλογο, καθώς και τον Γιάννη Μανδρέκα."*, εφ. Αθλητική Ηχώ, 18/12/1987, σελ. 3
6. ↑  *"Ο πολυσύνθετος ποδοσφαιριστής υπέγραψε νέο συμβόλαιο διαρκείας ενός χρόνου και έτσι θα προσφέρει στην ομάδα τις υπηρεσίες του για τη νέα περίοδο"*, εφ. Αθλητική Ηχώ, 26/5/1988, σελ. 5
7. ↑  *"Μάνατζερ και στη φετινή περίοδο θα είναι ο παλιός παίκτης του συλλόγου Γιάννης Μανδρέκας"*, εφ. Αθλητική Ηχώ, 10/7/1990, σελ. 6
8. ↑  "Έχει εμπιστοσύνη στον Μανδρέκα η Προοδευτική", εφ. Αθλητική Ηχώ, 21/9/1990, σελ. 5
9. ↑  "ΠΑΡΑΙΤΗΘΗΚΕ Ο ΜΑΝΔΡΕΚΑΣ", εφ. Αθλητική Ηχώ, 29/1/1991, σελ. 1
10. ↑  "Με Μανδρέκα το Περιστέρι", εφ. Αθλητική Ηχώ, 23/7/1991, σελ. 5
11. ↑  "Ο Μανδρέκας στο Μοσχάτο", εφ. Αθλητική Ηχώ, 7/2/1992, σελ. 9
12. ↑  εφ. Αθλητική Ηχώ, 2/12/1995, σελ. 35
13. ↑  εφ. Αθλητική Ηχώ, 25/2/1996, σελ. 28
14. ↑  εφ. Αθλητική Ηχώ, 28/2/1996, σελ. 26
15. ↑  εφ. Αθλητική Ηχώ, 21/8/2004, σελ. 16
16. ↑  Τα αποκτήματα του Δία Κορυδαλλού, stoplekto.gr
17. ↑  *"Στα μεταγραφικά των βυσσινί δεν παρουσιάστηκε κάποια εξέλιξη, ενώ τέλος, ανακοινώθηκε πως την τεχνική ηγεσία της ομάδας Νέων θα αναλάβει ο Γιάννης Μανδρέκας."*, εφ. Αθλητική Ηχώ, 26/6/2002, σελ. 9

Πηγές
-----

* Αθλητικές εφημερίδες της δεκαετίας του '80